Ású bɔ́n bə́ Amôn: Éyə Ǹtondôbə a kɔ́bɔ̄ ná: Ngǎ Ísraɛ̂l a bələ́ bɔ́n ? Ngǎ á bələ́ mɔ́n elíg ? Ású dzé Milkon ǎ nɔŋ elíg Gad ? Ású dzé áyɔŋ díé láháman bətísɔn boe ? 2Ńdɔ̄ hḿ, émɔ̄ mázū má, Ǹtondôbə énye a kɔ́bɔ, mə́lú māyi bɔ̌ naa ekígá bítá é wógē á Raba bɔ́n bə́ Amon. A yi vəŋan élīg ngɔ́l, ndóan, Ǹtondôbə énye a kɔ́bɔ, 3Ǎ Heshbôn, yónó, amú Ái ǎ man yǎ tsamban. Səmán, ǎ bəngɔ̌n yā Raba, bɔ́dán miǹkud, yónan á yób étē ! Kaŋán myǎtalaba á bongóla[1], amú Milkom a yi kə á məkaban ai bəfada bóé ésāmbá ai bədzóē bóé bə́sə. 4Ású dzé wābɔ engúŋ ai ngul dzoe ? Ngul dzoe ě man yǎ vwêban, ǎ ńdzāŋán ngɔn, wa yǎ ó bələ́ áfidi ai akúmá dóe, wa nâ: "Zá á nə̄ ma dzam baan ?" 5Ma hḿ nyɔ́ mālóm wa ángōndó wɔ̌ŋ á nyɔ́l, Ǹtondôbə Zambá énye a kɔ́bɔ, myâyi tsamban, anə́ mod a kələ ósū wóé; təge ai ńgúmā mǒd yā ó nə́ tógan ébá bátūb ! 6Hədá á mvús mayi dúgan ai miǹkóm mí bɔ́n bə́ Amon, Ǹtondôbə énye a kɔ́bɔ nálā !